Lietuvos radijo ir televizijos komisija

Lietuvos radijo ir televizijos komisija (sutr. LRTK) – valstybinis Lietuvos žiniasklaidos reguliatorius.

 Funkcijos 
Prižiūri:
 radijo/televizijos programų transliuotojus
 užsakomųjų audiovizualinės žiniasklaidos paslaugų teikėjus
 dalijimosi vaizdo medžiaga platformos paslaugų teikėjus
 retransliuotojus
 kitus asmenis, teikiančius Lietuvos vartotojams TV arba atskirų programų platinimo internete paslaugas.

LR Seimo ir LR Vyriausybės ekspertė tokiais klausimais:
 radijo, TV programų transliavimo
 retransliavimo
 TV programų ir (ar) atskirų programų platinimo internete, užsakomųjų audiovizualinės žiniasklaidos paslaugų ir dalijimosi vaizdo medžiaga platformos paslaugų.

Dalyvauja formuojant valstybės audiovizualinę politiką.

 Nariai 
Komisija sudaryta iš 11 narių. 2 narius skiria LR Prezidentas, 3 narius LR Seimas, 3 narius Meno kūrėjų asociacija, po 1 narį Vyskupų konferencija, žurnalistų sąjunga ir Žurnalistų draugija.

Nuo 2025 m. sausio 15 d. paskirti Komisijos nariai:https://www.rtk.lt/lt/struktura-ir-kontaktai/nariai
Rimantas Bagdzevičius, paskirtas LR Seimo;
Lauras Bielinis, paskirtas LR Prezidento;
Darius Chmieliauskas, paskirtas Žurnalistų draugijos;
Valdas Kilpys, paskirtas Vyskupų konferencijos;
Vytautas Kvietkauskas, paskirtas Žurnalistų sąjungos;
Vitalija Maksvytė, paskirta Meno kūrėjų asociacijos;
Mantas Martišius, paskirtas LR Seimo;
Arūnas Matelis, paskirtas Meno kūrėjų asociacijos;
Audronė Nugaraitė, paskirta LR Prezidento;
Ramutis Rimeikis, paskirtas Meno kūrėjų asociacijos;
Irena Šiaulienė, paskirta LR Seimo.

 Vadovybė 
2025 m. balandžio 15 d. Komisijos pirmininku paskirtas dr. Mantas Martišius, 2025 m. gegužės 16 d. Komisijos pirmininko pavaduotoju paskirtas Rimantas Bagdzevičius. Komisijos pirmininką ir jo pavaduotoją LR Seimo Kultūros komiteto teikimu iš Komisijos narių 4 m. laikotarpiui skiria ir atleidžia LR Seimas.

 Veikla 
Komisija veikia vadovaujantis Visuomenės informavimo įstatymu, Komisijos nuostatais bei darbo reglamentu.

Pagrindinė Komisijos darbo forma yra posėdžiai. Jie vieši, rengiami ne rečiau kaip kartą per mėnesį. Informacija apie posėdžius bei jų darbotvarkė skelbiama Komisijos tinklalapyje.https://www.rtk.lt/events

Komisija priima norminius teisės aktus (sprendimus), jie skelbiami Komisijos tinklalapyje.

Būdama atskaitinga LR Seimui, Komisija kasmet iki balandžio 1 dienos pateikia LR Seimui praėjusių metų Komisijos veiklos ataskaitą ir finansinių ataskaitų rinkinį kartu su audito ataskaita ir auditoriaus išvada. Šias ataskaitas išklauso LR Seimo Kultūros komitetas.

Komisijai savo funkcijas atlikti padeda administracija. Jai vadovauja Komisijos pirmininkas.

 Šaltiniai 

 Nuorodos 
 Komisijos svetainė

Kategorija:Komisijos
Kategorija:Seimui atskaitingos institucijos
Kategorija:Radijas Lietuvoje